Kehtiva raamatupidamise seaduse § 25 kohaselt allkirjastavad juhatuse liikmed majandusaasta aruande koos kuupäeva märkimisega viivitamata peale seda, kui asjaomane organ on aruande heaks kiitnud. Allkirjastamisega kinnitavad nad ka aruandes esitatud andmete õigsust.    Samas erinevad elulised asjaolud võivad põhjustada olukorra, kus aruande esitamise tähtajaks ei ole sellel kõikide juhatuse  liikmete allkirju. Näiteks võib aruande valmimise ajal mõni liige olla raskeloomulise tervisehädaga haiglas, maailma teises otsas džunglis puhkusel vms. Samuti ei ole ilmselt välistatud, et mõni liige ei nõustu aruandega ja keeldub seda allkirjastamast.